CELEX: 32012R0153
Language: et
Date: 2012-02-15 00:00:00
Title: Euroopa Parlamendi ja nõukogu määrus (EL) nr 153/2012, 15. veebruar 2012 , millega muudetakse nõukogu määrust (EÜ) nr 1085/2006, millega luuakse ühinemiseelse abi rahastamisvahend

29.2.2012   
            
            
               ET
            
            
               Euroopa Liidu Teataja
            
            
               L 58/1
            
         EUROOPA PARLAMENDI JA NÕUKOGU MÄÄRUS (EL) nr 153/2012,
   15. veebruar 2012,
   millega muudetakse nõukogu määrust (EÜ) nr 1085/2006, millega luuakse ühinemiseelse abi rahastamisvahend
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 212 lõiget 2,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   toimides seadusandliku tavamenetluse kohaselt (1)
   
   ning arvestades järgmist:
   
               (1)
            
            
               Nõukogu 17. juuli 2006. aasta määrusega (EÜ) nr 1085/2006 (millega luuakse ühinemiseelse abi rahastamisvahend) (2) on ette nähtud kandidaatriikide ja potentsiaalsete kandidaatriikide abistamine nende järkjärgulisel vastavusseviimisel liidu standardite ja poliitikaga, sealhulgas vajaduse korral acquis’ga, pidades silmas riikide tulevast liikmelisust.
            
         
               (2)
            
            
               Määruses (EÜ) nr 1085/2006 tehakse selgelt vahet kandidaatriikide ja potentsiaalsete kandidaatriikide vahel.
            
         
               (3)
            
            
               17. juunil 2010. aastal kokku tulnud Euroopa Ülemkogu tervitas komisjoni arvamust Islandi liidu liikmeks saamise taotluse kohta ning märkis, et Island täidab Kopenhaagenis 1993. aastal peetud Euroopa Ülemkogu kohtumisel sätestatud poliitilisi kriteeriumeid, ning otsustas, et Islandiga tuleks avada ühinemisläbirääkimised. Island on seega kandidaatriik.
            
         
               (4)
            
            
               Euroopa Ülemkogu 17. detsembri 2010. aasta kohtumisel kiideti heaks nõukogu 14. detsembri 2010. aasta järeldused laienemise kohta ning nõustuti Montenegrole kandidaatriigi staatuse andmisega.
            
         
               (5)
            
            
               Nõukogu on kutsunud komisjoni üles esitama määruse (EÜ) nr 1085/2006 artikli 19 muudatus, et selgitada ühinemiseelse abi rahastamisvahendi piiriülese koostöö raames rahastatavate toetuslepingute sõlmimisel osalemist käsitlevaid eeskirju ning tagada seostatus teiste välisabivahenditega, eelkõige Euroopa naabrus- ja partnerlusinstrumendiga.
            
         
               (6)
            
            
               Nõukogu 27. veebruari 2006. aasta määrusega (EÜ) nr 389/2006 (millega luuakse rahalise toetuse programm Küprose türgi kogukonna majandusarengu soodustamiseks) (3) määratakse nõukogu 18. detsembri 1989. aasta määruses (EMÜ) nr 3906/89 (teatavatele Kesk- ja Ida-Euroopa riikidele antava majandusabi kohta) (4) sätestatud komitee („Phare komitee”) abistama komisjoni Küprose türgi kogukonnale antava rahalise toetuse haldamisel. Määrus (EMÜ) nr 3906/89 on määruse (EÜ) nr 1085/2006 artikli 25 alusel kehtetuks tunnistatud, kuid seda kohaldatakse jätkuvalt 2007. aastale eelnevate eelarveaastate eesmärkide täitmisega seotud õigusaktide ja kohustuste suhtes. Kuna määrus (EÜ) nr 389/2006 on jätkuvalt alusakt, mida kohaldatakse rahalise toetuse andmisel Küprose türgi kogukonnale kõnealustele eelarveaastatele järgnevate aastate suhtes, siis peaks ka Phare komitee seetõttu tegevust jätkama.
            
         
               (7)
            
            
               Määrust (EÜ) nr 1085/2006 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1085/2006 muudetakse järgmiselt.
   
               1)
            
            
               Artiklisse 19 lisatakse järgmine lõige:
               „9.   Lõiked 1–8 ei piira selliste organisatsioonide osalust, kes on oma olemuse või asukoha tõttu ning meetme eesmärki silmas pidades abikõlblikud.”
            
         
               2)
            
            
               Artikli 25 lõike 1 teine lõik asendatakse järgmisega:
               „Kõnealuseid määruseid ning samuti määrust (EÜ) nr 2666/2000 kohaldatakse jätkuvalt 2007. aastale eelnevate eelarveaastate eesmärkide täitmisega seotud õigusaktide ja kohustuste suhtes ning Bulgaaria Vabariigi ja Rumeenia ühinemistingimusi ja Euroopa Liidu aluslepingutesse tehtavaid muudatusi käsitleva akti (5) artikli 31 ning nõukogu 27. veebruari 2006. aasta määruse (EÜ) nr 389/2006 (millega luuakse rahalise toetuse programm Küprose türgi kogukonna majandusarengu soodustamiseks) (6) artikli 3 rakendamise suhtes.
            
         
               3)
            
            
               I lisas lisatakse Horvaatiat käsitleva kande järele järgmised kanded:
               
                           „—
                        
                        
                           Island
                        
                     
                           —
                        
                        
                           Montenegro”.
                        
                     
         
               4)
            
            
               II lisast jäetakse välja järgmised kanded:
               
                           „—
                        
                        
                           Island
                        
                     
                           —
                        
                        
                           Montenegro”.
                        
                     
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Strasbourg, 15. veebruar 2012
      
         
            Euroopa Parlamendi nimel
         
         
            president
         
         M. SCHULZ
      
      
         
            Nõukogu nimel
         
         
            eesistuja
         
         N. WAMMEN
      
   
   
      (1)  Euroopa Parlamendi 14. detsembri 2011. aasta seisukoht (Euroopa Liidu Teatajas seni avaldamata) ja nõukogu 23. jaanuari 2012. aasta otsus.
   
      (2)  ELT L 210, 31.7.2006, lk 82.
   
      (3)  ELT L 65, 7.3.2006, lk 5.
   
      (4)  EÜT L 375, 23.12.1989, lk 11.
   
      (5)  ELT L 157, 21.6.2005, lk 203.
   
      (6)  ELT L 65, 7.3.2006, lk 5.”